ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ αρ θ. 2572/98 του John McCARTIN Συμφωνία αλιείας με τις Comores (1994-1997)



Επίσημη Εφημερίδα αριθ. C 320 της 06/11/1999 σ. 0008



ΓΡΑΠΤΗ ΕΡΩΤΗΣΗ E-2572/98 υποβολή: John McCartin (PPE) προς την Επιτροπή (1 Σεπτεμβρίου 1998) Θέμα: Συμφωνία αλιείας με τις Comores (1994-1997) Μπορεί η Επιτροπή να μας πληροφορήσει πόσα αλιευτικά σκάφη αλίευσαν δυνάμει της συμφωνίας αλιείας μεταξύ της Ευρωπαϊκής Ένωσης και των νήσων Comores, ποια ήταν η χωρητικότητά τους και πόσες οι ημέρες της αλιευτικής δραστηριότητας των εν λόγω σκαφών στο πλαίσιο της συμφωνίας;
ΓΡΑΠΤΗ ΕΡΩΤΗΣΗ E-2532/98

υποβολή: Graham Mather (PPE) προς την Επιτροπή

(1 Σεπτεμβρίου 1998)

Θέμα: Διαδικασίες καταχώρησης των οχημάτων στα κράτη μέλη

1. Παρακολουθεί η Επιτροπή τις διαδικασίες καταχώρησης οχημάτων στα κράτη μέλη με σκοπό την εξασφάλιση ότι οι διαδικασίες αυτές δεν αποτελούν άχρηστους ή άδικους φραγμούς στην ελεύθερη κυκλοφορία και την Ενιαία Αγορά των αυτοκινήτων και άλλων οχημάτων;

2. Είναι ικανοποιημένη η Επιτροπή με τις διαδικασίες που εφαρμόζουν τα κράτη μέλη, και ιδιαίτερα το Ηνωμένο Βασίλειο;

3. Έχει η Επιτροπή κάποιο άλλο σχόλιο επί του θέματος;

Απάντηση του κ. Monti εξ ονόματος της Επιτροπής

(5 Νοεμβρίου 1998)

Η Επιτροπή πραγματοποιεί έρευνα σε περίπτωση υποβολής αρκούντως αιτιολογημένων καταγγελιών σχετικά με πιθανή παραβίαση του κοινοτικού δικαίου εκ μέρους ενός κράτους μέλους. Όσον αφορά την εγγραφή των οχημάτων, η Επιτροπή ενεργεί σύμφωνα με την ερμηνευτική της ανακοίνωση για τις διαδικασίες έγκρισης και εγγραφής οχημάτων που έχουν προηγουμένως εγγραφεί σε άλλο κράτος μέλος (96/C 143/04)(1).

Στην Επιτροπή υποβλήθηκαν καταγγελίες που αφορούν τη βρετανική νομοθεσία σχετικά με την έγκριση οχημάτων σε μεμονωμένη βάση "single vehicle approval"), στις οποίες διατυπώνεται η εικασία περί πιθανής παραβίασης των άρθρων 30 και 36 της συνθήκης ΕΚ. Συνεχίζονται οι επαφές με τις βρετανικές αρχές προκειμένου να διευκρινισθεί το ακριβές πεδίο εφαρμογής της εν λόγω νομοθεσίας καθώς και η τυχόν αιτιολόγησή της.

(1) ΕΕ C 143 της 15.5.1996.
ΓΡΑΠΤΗ ΕΡΩΤΗΣΗ E-3715/98

υποβολή: José García-Margallo y Marfil (PPE) προς το Συμβούλιο

(11 Δεκεμβρίου 1998)

Θέμα: Λογιστικός έλεγχος του ΕΣΚΤ

Το πρωτόκολλο αριθ. 3 σχετικά με τα καθεστώτα του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας αναφέρει στο άρθρο 27 ότι "οι λογαριασμοί της ΕΚΤ και των Κεντρικών Εθνικών Τραπεζών θα ελέγχονται από εξωτερικούς ανεξάρτητους ελεγκτές, οι οποίοι θα προτείνονται από το Διοικητικό Συμβούλιο και θα εγκρίνονται από το Συμβούλιο....".

Θεωρεί το Συμβούλιο ότι το έργο του λογιστικού ελέγχου θα μπορούσε να βελτιωθεί εάν το Ελεγκτικό Συνέδριο παρενέβαινε ως συν-ελεγκτής;

Κοινή απάντηση

στις γραπτές ερωτήσεις Ε-3714/98 και Ε-3715/98

(29 Μαρτίου 1999)

Το άρθρο 27, παρ. 2, του Πρωτοκόλλου αριθ. 3 για το Καταστατικό του Ευρωπαϊκού Συστήματος Κεντρικών Τραπεζών (ΕΣΚΤ) και της Ευρωπαϊκής Κεντρικής Τράπεζας (ΕΚΤ) περιορίζει την παρέμβαση του Ελεγκτικού Συνεδρίου στη συνάρτηση αυτή στην εξέταση της λειτουργικής αποτελεσματικότητας της διαχείρισης της ΕΚΤ.

Ενδεχόμενη επέκταση του ρόλου του Ελεγκτικού Συνεδρίου θα απαιτούσε τροποποίηση της Συνθήκης, εφόσον κάθε κοινοτικό θεσμικό όργανο είναι υποχρεωμένο να ενεργεί στο πλαίσιο των αρμοδιοτήτων που του μεταβιβάζει η Συνθήκη (άρθρο 4 της Συνθήκης για την ίδρυση της Ευρωπαϊκής Κοινότητας).
ΓΡΑΠΤΗ ΕΡΩΤΗΣΗ E-3821/98

υποβολή: Concepció Ferrer (PPE) προς την Επιτροπή

(22 Δεκεμβρίου 1998)

Θέμα: Ενταξη της Λιθουανίας στην Ευρωπαική Ένωση

Έχοντας υπόψη ότι οι εκθέσεις αξιολόγησης που πραγματοποιήθηκαν από την Ευρωπαική Επιτροπή για την πρόοδο που σημειώθηκε κατά τη διάρκεια του τελευταίου έτους στις υποψήφιες για ένταξη στην Ευρωπαική Ένωση χώρες καταλήγουν στο συμπέρασμα ότι για τη Λιθουανία θα μπορούσε να αρχίσει η διαδικασία ένταξης στο τέλος του 1999 και ότι οπωσδήποτε η Λιθουανία θα πρέπει να συνεχίσει τις προσπάθειές της για την εκπλήρωση των κριτηρίων της Κοπεγχάγης. Τελεί άραγε η Επιτροπή εν γνώσει των οικονομικών και πολιτικών συνεπειών του γεγονότος ότι η Λιθουανία είναι η μόνη από τις τρεις βαλτικές χώρες που παραμένει εκτός της διαδικασίας,παρά την πρόοδο που έχδει σημειώσει,πρόοδο που και η ίδια η Επιτροπή αναγνωρίζει;

Απάντηση του κυρίουvan den Broek εξ ονόματος της Επιτροπής

(19 Ιανουαρίου 1999)

Οι τακτικές εκθέσεις της Επιτροπής για την πρόοδο των υποψήφιων χωρών προς την προσχώρηση στην Κοινότητα έχουν προετοιμασθεί σύμφωνα με τα συμπεράσματα των Ευρωπαϊκών Συμβουλίων του Λουξεμβούργου και του Κάρντιφ τα οποία ζήτησαν ειδικότερα να εφαρμοσθούν τα ίδια κριτήρια με όλες τις υποψήφιες χώρες. Το Ευρωπαϊκό Συμβούλιο της Βιέννης επιβεβαίωσε ότι κάθε χώρα θα πρέπει να εξακολουθήσει να κρίνεται σύμφωνα με τα πλεονεκτήματά της.

Τα συμπεράσματα της τακτικής έκθεσης της Επιτροπής του 1998 για τη Λιθουανία δεν προδικάζουν τη δυνατότητα να προταθεί ως το τέλος του 1999 η έναρξη των διαπραγματεύσεων με τη Λιθουανία. Εντούτοις, τούτο θα εξαρτηθεί από τη δέσμευση της Λιθουανίας να στραφεί προς τα θέματα που εντοπίσθηκαν στην έκθεση σύντομα και αποφασιστικά.
ΓΡΑΠΤΗ ΕΡΩΤΗΣΗ E-2987/98

υποβολή: John Iversen (PSE) προς την Επιτροπή

(8 Οκτωβρίου 1998)

Θέμα: Απαίτηση για εθνικούς καταλόγους όσον αφορά την κατανάλωση φαρμακευτικών προïόντων που προορίζονται για τα ζώα

Δεδομένου ότι καθίσταται σαφέστερο το αίτημα των ευρωπαίων καταναλωτών για υγιή και καθαρά τρόφιμα, αυξάνεται και η ανάγκη για έλεγχο όσον αφορά την κατανάλωση φαρμακευτικών προϊόντων στον αγροτικό τομέα. Οι αντιβιοτικές αυξητικές ουσίες και η υπερκατανάλωση φαρμακευτικών προϊόντων έχουν ως αποτέλεσμα τη δημιουργία ανθεκτικών βακτηριδίων, και, μακροπρόθεσμα, διατρέχουμε τον κίνδυνο άνθρωποι να χάνουν τη ζωή τους εξ αιτίας ασθενειών όπως η γρίπη και η πνευμονία, επειδή δεν θα είναι πλέον δυνατή η θεραπεία τους με αντιβίωση.

Με τη δημιουργία εθνικών καταλόγων για την κατανάλωση φαρμακευτικών προϊόντων στο γεωργικό τομέα, θα ήταν δυνατό να συγκρίνεται η κατανάλωση τα διάφορα κράτη μέλη και να γίνεται καταγγελία σε περίπτωση υπερβολικής χρησιμοποίησης φαρμακευτικών προϊόντων σε ορισμένα κράτη μέλη. Επίσης θα είχαμε ένα μέσο για να ερευνηθεί η σχέση μεταξύ ανθεκτικών βακτηριδίων και κατανάλωσης φαρμακευτικών προϊόντων. Ήδη τώρα διαφαίνεται ότι ο αριθμός των ανθεκτικών βακτηριδίων είναι πολύ χαμηλότερος στις Σκανδικαβικές χώρες, όπου η κατανάλωση είναι χαμηλή σε σύγκριση με χώρες όπως το Ηνωμένο Βασίλειο, η Ολλανδία και το Βέλγιο.

Δεν πιστεύει άραγε η Επιτροπή ότι καλό θα ήταν να υποβληθεί πρόταση σύμφωνα με την οποία θα πρέπει, σε εθνικό επίπεδο, να καταρτισθούν κατάλογοι όσον αφορά την κατανάλωση φαρμακευτικών προϊόντων στη γεωργία; Ταυτόχρονα, θα μπορούσε η Επιτροπή να υποβάλει πρόταση σύμφωνα με την οποία δεν θα χορηγούνται αντιβιοτικά χωρίς ιατρική συνταγή στα κράτη μέλη, πράγμα το οποίο θα παρεμποδίζει τους αγρότες να χρησιμοποιούν φαρμακευτικά προϊόντα ως αυξητικές ουσίες.

Απάντηση του κ. Bangemann εξ ονόματος της Επιτροπής

(11 Νοεμβρίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-3979/98

υποβολή: Nikitas Kaklamanis (UPE) προς την Επιτροπή

(4 Ιανουαρίου 1999)

Θέμα: Απορροφητικότητα των πόρων του "ΠΑΚΕΤΟΥ ΝΤΕΛΟΡ" στην Ελλάδα

Η Επίτροπος κ. ΒΟΥΛΦ-ΜΑΤΙΣ με ενημέρωσε στις 4.12.97, σε απάντησή της στη γραπτή μου ερώτηση Ε-3209/97(1), ότι μέχρι την 1.10.97 είχε απορροφηθεί το 37,87 % των χρημάτων που είχαν δεσμευθεί για την Ελλάδα στα πλαίσια του "Κοινοτικού Πλαισίου Στήριξης 1994-1999" ("ΠΑΚΕΤΟ ΝΤΕΛΟΡ ΙΙ").

Μπορεί να με πληροφορήσει η ΚΟΜΙΣΙΟΝ ποιά είναι η σημερινή κατάσταση αναφορικά με τη συνολική απορρόφηση πόρων στα πλαίσια του "ΠΑΚΕΤΟΥ ΝΤΕΛΟΡ", καθώς και ποιά είναι τα ποσοστά απορροφητικότητας ανά περιφέρεια και ανά τομέα δραστηριότητας (παιδεία, υγεία, ενέργεια, υποδομές κλπ.) στην Ελλάδα;

Απάντηση της κας Wulf-Mathies εξ ονόματος της Επιτροπής

(28 Ιανουαρίου 1999)

Την 1η Δεκεμβρίου 1998, το επίπεδο εκτέλεσης σχετικά με τα διαρθρωτικά κεφάλαια που χορηγήθηκαν στο Κοινοτικό Πλαίσιο Στήριξης (ΚΠΣ) για την Ελλάδα ήταν πολύ ικανοποιητικό. Ήταν της τάξης του 80 % για τις αναλήψεις υποχρεώσεων και 56,6 % για τις πληρωμές σε σχέση με τα ποσά που αποφασίστηκαν για το σύνολο της περιόδου 1994-1999.

Είναι σκόπιμο να διευκρινιστεί ότι τα κράτη μέλη διαθέτουν το έτος 1999 για να πραγματοποιήσουν τις αναλήψεις υποχρεώσεων και τρία έτη (1999, 2000, 2001) για να προβούν στις πληρωμές.

Ο πίνακας που αναφέρει την κατάσταση εκτέλεσης όλων των επιχειρησιακών προγραμμάτων του ΚΠΣ διαβιβάστηκε κατευθείαν στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

(1) ΕΕ C 187 της 16.6.1998, σελ. 3.
ΓΡΑΠΤΗ ΕΡΩΤΗΣΗ E-3787/98

υποβολή: Anita Pollack (PSE) προς την Επιτροπή

(11 Δεκεμβρίου 1998)

Θέμα: Μεταφορά ραδιενεργού υλικού αεροπορικώς

Δύναται η Επιτροπή να παράσχει καταλόγο με όλες τις εταιρείες στην ΕΕ οι οποίες έχουν άδεια να μεταφέρουν ραδιενεργό υλικό αεροπορικώς;

Κοινή απάντηση

του κ. Kinnock εξ ονόματος της Επιτροπής

στις γραπτές ερωτήσεις E-3786/98 και E-3787/98

(16 Φεβρουαρίου 1999)

Οι μεταφορές ραδιενεργών υλικών οργανώνονται σύμφωνα με τους κανονισμούς της Διεθνούς Επιτροπής Ατομικής Ενέργειας (IAEA) και, όσον αφορά στις αεροπορικές μεταφορές, εκτελούνται σύμφωνα με τις τεχνικές απαιτήσεις που έχουν εγκριθεί στο πλαίσιο του Διεθνούς Οργανισμού Πολιτικής Αεροπορίας (ICAO) και εφαρμόζονται σήμερα από όλα τα κράτη μέλη. Οι εν λόγω απαιτήσεις ισχύουν εξίσου για τις πτήσεις μεταφοράς εμπορευμάτων και τις πτήσεις μεταφοράς επιβατών. Κάθε αεροπορική εταιρεία που διαθέτει άδεια μεταφοράς υλικών αυτού του είδους, έχει το δικαίωμα να τα μεταφέρει, υπό τον όρο ότι εφαρμόζει τις σχετικές απαιτήσεις (κυρίως ως προς το σχεδιασμό και την αντοχή των συσκευασιών).

Επειδή η Επιτροπή θεωρεί ότι η εφαρμογή των ανωτέρω απαιτήσεων παρέχει τα απαραίτητα εχέγγυα ασφαλούς μεταφοράς των συγκεκριμένων υλικών, δεν έχει υποβάλει προτάσεις για κοινοτική νομοθεσία στο πεδίο αυτό.

Το ζήτημα αυτό - όπως και άλλα που έχουν σχέση με την ασφάλεια - υπόκειται φυσικά σε συνεχή εξέταση. Οι αρμόδιες αρχές θα αντιδράσουν σε οποιαδήποτε αλλαγή των συνθηκών θα μετέβαλλε το σημερινό επίπεδο ασφάλειας.
ΓΡΑΠΤΗ ΕΡΩΤΗΣΗ E-3641/98

υποβολή: John McCartin (PPE) προς την Επιτροπή

(3 Δεκεμβρίου 1998)

Θέμα: Η αξία της επισιτιστικής βοήθειας προς τη Ρωσία

Μπορεί να αναφέρει η Επιτροπή πώς εκτιμάται επί του παρόντος η επισιτιστική βοήθεια της τάξεως των 400.000 εκατ. Ecu της ΕΕ προς τη Ρωσία και εάν το ποσό αυτό συνιστά την αξία των τροφίμων σε κοινοτικές τιμές ή την αξία των πλεονασμάτων που πωλούνται στην παγκόσμια αγορά; Μπορεί να αναφέρει η Επιτροπή ποια είναι η αξία της ενίσχυσης που προτείνει τόσο σε κοινοτικές τιμές όσο και σε τιμές της παγκόσμιας αγοράς;

Απάντηση του κ. Fischler εξ ονόματος της Επιτροπής

(13 Ιανουαρίου 1999)

Μετά την επίσημη ρωσική αίτηση για επισιτιστική βοήθεια στις 12 Νοεμβρίου 1998 και τις πρώτες θετικές αντιδράσεις του Συμβουλίου και του Κοινοβουλίου, η Επιτροπή υπέβαλε, υπό μορφή επείγοντος, πρόταση για πρόγραμμα εφοδιασμού σε τρόφιμα στο Συμβούλιο και το Κοινοβούλιο. Η πρόταση βασίζεται στο άρθρο 43 της συνθήκης ΕΚ και καλύπτει σιτάρι, σίκαλη, ρύζι, βόειο κρέας, χοιρινό κρέας και αποκορυφωμένο γάλα σε σκόνη.

Τα προϊόντα πρόκειται να ληφθούν από τα δημόσια αποθέματα παρέμβασης της Κοινότητας εκτός από το χοιρινό κρέας το οποίο θα ληφθεί από την ελεύθερη αγορά. Οι καθαρές δαπάνες της εν λόγω δραστηριότητας για τον προϋπολογισμό της Κοινότητας εκτιμώνται σε 400 περίπου εκατ. [fmxeuro]. Στο σύνολο αυτό, η εκτίμηση της αξίας των σχετικών προϊόντων ανέρχεται σε 380 εκατ. [fmxeuro]. Το ποσό αυτό περιλαμβάνει την εκτίμηση για το χοιρινό κρέας που βασίζεται στις τιμές αγοράς μέσα στην Κοινότητα. Για τ'άλλα προϊόντα, λαμβάνεται υπόψη η λογιστική τους αξία, που ευθυγραμμίζεται με τις διεθνείς τιμές δεδομένου ότι, σύμφωνα με τους κοινοτικούς κανονισμούς, τα προϊόντα που αγοράζονται στην παρέμβαση έχουν ήδη υποτιμηθεί στις αναμενόμενες καθαρές εμπορικές τιμές πώλησης, ακριβώς στις παγκόσμιες αγορές. Εάν ληφθούν ως βάση οι πλήρεις τιμές αγοράς στην παρέμβαση της Κοινότητας, η συνολική εκτίμηση των σχετικών προϊόντων ανέρχεται σε 800 εκατ. [fmxeuro].

Η αρμόδια για τον προϋπολογισμό αρχή αποδέχτηκε να αναληφθεί ποσό 400 εκατ. [fmxeuro] από τις πιστώσεις του προϋπολογισμού 1998 για τη χρηματοδότηση της καθαρής δαπάνης βάσει του προϋπολογισμού της εν λόγω δραστηριότητας.
ΓΡΑΠΤΗ ΕΡΩΤΗΣΗ E-3178/98

υποβολή: Christian Rovsing (PPE) προς την Επιτροπή

(27 Οκτωβρίου 1998)

Θέμα: Κατάλοιπα φαρμακευτικών προïόντων στο αλογίσιο κρέας

Λαμβάνοντας υπόψη αφενός την ανησυχία του κοινού όσον αφορά την παρουσία καταλοίπων φαρμακευτικών προϊόντων στα τρόφιμα και αφετέρου το γεγονός ότι ζώα, π.χ. άλογα ιπποδρομίας, χρειάζονται θεραπεία όταν πάσχουν από ασθένεια, μπορεί η Επιτροπή να ανακοινώσει:

1. Ποιά μέτρα προτίθεται να λάβει για να διαφαλίσει ότι θα καθορισθούν υποχρεωτικά ανώτατα όρια καταλοίπων (MRL) για όλα τα απαραίτητα είδη φαρμακευτικών προϊόντων και ταυτόχρονα να μεριμνήσει ούτως ώστε τα προϊόντα αυτά να καταστούν οικονομικώς προσιτά για όλους τους ιδιοκτήτες αλόγων;

2. Λαμβάνοντας υπόψη ότι τα άλογα ιπποδρομίας καταναλώνουν αρκετά φάρμακα κατά τη διάρκεια της ζωής τους, πώς πιστεύει η Επιτροπή ότι θα μπορούσε να διασφαλίσει ότι τα άλογα αυτά δεν θα χρησιμοποιούνται στην κρεατοπαραγωγή;

Απάντηση του κ. Bangemann εξ ονόματος της Επιτροπής

(11 Νοεμβρίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-4058/98

υποβολή: Anita Pollack (PSE) προς την Επιτροπή

(13 Ιανουαρίου 1999)

Θέμα: Κοινοτικά κεφάλαια στην διοικητική περιφέρεια της Νοτιο-Δυτικής Αγγλίας

Θα μπορούσε η Επιτροπή να παράσχει διευκρινίσεις για όλες τις πιστώσεις που διετέθηκαν από την Ένωση στη νέα διοικητική περιφέρεια της Νοτιο-Δυτικής περιοχής του Ηνωμένου Βασιλείου, από τον Ιούλιο του 1994, συμπεριλαμβανομένων και των κεφαλαίων που υπάγονται στα διαρθρωτικά κοινωνικά μέτρα, του προγράμματος LΙFΕ, της έρευνας και άλλων ανάλογων κοινοτικών πρωτοβουλιών, καθώς επίσης τον προορισμό τους, το ύψος των ποσών και τους εταίρους που συμμετέχουν, και παραθέτοντας σύντομη περιγραφή του σχεδίου;

Απάντηση του κ. Santer εξ ονόματος της Επιτροπής

(19 Ιανουαρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3596/98

υποβολή: Ingo Friedrich (PPE) προς την Επιτροπή

(3 Δεκεμβρίου 1998)

Θέμα: H ανεξαρτησία της Ευρωπαïκής Κεντρικής Τράπεζας

Οι τελευταίες δημοσκοπήσεις στις χώρες που μετέχουν στη Νομισματική Ένωση επιβεβαιώνουν την αυξανόμενη εμπιστοσύνη του πληθυσμού στο κοινό ευρωπαϊκό νόμισμα. Τούτο οφείλεται, επίσης, στις προσπάθειες που έχουν έως τώρα καταβληθεί για την επίτευξη και την τήρηση των κριτηρίων σύγκλισης, και ιδίως ως προς την σταθερότητα των τιμών.

Σύμφωνα με το άρθρο 107 της Συνθήκης ΕΚ, οι κυβερνήσεις των κρατών μελών υποχρεούνται να σέβονται την ανεξαρτησία της Ευρωπαϊκής Κεντρικής Τράπεζας και των εθνικών κεντρικών τραπεζών και να μην επιδιώκουν να επηρεάζουν τα μέλη των οργάνων λήψεως αποφάσεων κατά την άσκηση των καθηκόντων τους. Η ανεξαρτησία αυτή διασφαλίζει τον πρωταρχικό στόχο του Ευρωπαϊκού Συστήματος των Κεντρικών Τραπεζών (ΕΣΚΤ): της διατήρησης της σταθερότητας των τιμών. Η διαμόρφωση της χρηματικής και νομισματικής πολιτικής αποτελεί συνεπώς, αποκλειστική ευθύνη των αρμοδίων οργάνων λήψεως αποφάσεων του ΕΣΚΤ.

Λαμβάνοντας υπόψη τις πρόσφατες συζητήσεις, με ποιό τρόπο σκοπεύει η Επιτροπή να μεριμνήσει στο μέλλον για την τήρηση των σχετικών διατάξεων της Συνθήκης σχετικά με τη διατήρηση της ανεξαρτησίας του ΕΣΚΤ;

Απάντηση του κ. de Silguy εξ ονόματος της Επιτροπής

(21 Δεκεμβρίου 1998)

Η Επιτροπή, ως θεματοφύλακας της Συνθήκης της ΕΚ, αποδίδει τη μεγαλύτερη δυνατή σημασία στην τήρηση των διατάξεων της Συνθήκης που έχουν σχέση με την ανεξαρτησία των κεντρικών τραπεζών. Η Επιτροπή θα παρακολουθεί την αυστηρή τήρηση των ενλόγω διατάξεων με σκοπό την αποφυγή οποιασδήποτε παράβασης.
ΓΡΑΠΤΗ ΕΡΩΤΗΣΗ αρ θ. 3447/98 του Amedeo AMADEO προς την Επ τροπή. Ευρωπαiκή κλωστοϋφαντουργία



Επίσημη Εφημερίδα αριθ. C 207 της 21/07/1999 σ. 0066



ΓΡΑΠΤΗ ΕΡΩΤΗΣΗ E-3447/98 υποβολή: Amedeo Amadeo (NI) προς την Επιτροπή (24 Νοεμβρίου 1998) Θέμα: Ευρωπαϊκή κλωστοϋφαντουργία Αναφορικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών με τίτλο σχέδιο δράσης για την ανταγωνιστικότητα της ευρωπαϊκής κλωστοϋφαντουργίας και της βιομηχανίας ένδυσης (εγγρ. COM(97)474 τελ.), ζητείται να διοχετευθεί ουσιαστικό τμήμα του μελλοντικού προγράμματος - πλαισίου έρευνας και ανάπτυξης στην υποστήριξη της καινοτομίας, της δημιουργίας και της χρήσης των τεχνολογιών πληροφορικής (διαδικασίες CRAFT, Eureka καινοτομίας). Ο τομέας κλωστοϋφαντουργίας - ενδύματος πρέπει εξάλλου να μπορεί να επωφελείται των νέων μέτρων οικονομικής μηχανικής με τίτλο "Ανάπτυξη και απασχόληση" που καθορίσθηκαν στην Διάσκεψη Κορυφής του Λουξεμβούργου για τη συνεργασία μεταξύ των επιχειρήσεων, τη δημιουργία και απορρόφηση επιχειρήσεων και την καθιέρωση των νέων τεχνολογιών.
ΓΡΑΠΤΗ ΕΡΩΤΗΣΗ E-3939/98

υποβολή: Carlos Robles Piquer (PPE) προς το Συμβούλιο

(4 Ιανουαρίου 1999)

Θέμα: Εκτίμηση των αμέσων συνεπειών ενδεχόμενης εγκατάλειψης του διεθνούς διαστημικού σταθμού

Στις 20 του περασμένου Νοεμβρίου εκτοξεύτηκε με επιτυχία από το Baikonur (Καζακστάν) το πρώτο τμήμα του διεθνούς διαστημικού σταθμού που υποτίθεται ότι κάνει πραγματικότητα τα όνειρα επιστημονικής φαντασίας πολλών δεκαετιών. Σε λίγες μέρες, στις 3 Δεκεμβρίου, το Zarya (Sunrise) επρόκειτο να συνοδευθεί από τη μονάδα σύνδεσης Unity που θα εκτοξευόταν από τις ΗΠΑ. Ήδη, σημειώθηκαν καθυστερήσεις, οι οποίες οφείλονται στις οικονομικές δυσκολίες της Ρωσίας, αλλά το σοβαρότερο είναι ότι ορίστηκε νέο χρονοδιάγραμμα για την εκτόξευση της μονάδας συντήρησης από τη Ρωσία, η οποία τώρα προβλέπεται για τον Ιούλιο του 1999. Εν τω μεταξύ, οι επικρίσεις αυξάνονται. Μία σημαντική κριτική προέρχεται από το περιοδικό "The Economist" που αναφέρει σε άρθρο του αρχισυντάκτη της 14ης Νοεμβρίου: "Με τη συνεχώς φθίνουσα συμβολή της Ρωσίας στο σχέδιο, ο σταθμός χάνει ακόμη και τη συμβολική του αξία. Δεδομένου ότι δεν είχε ποτέ επιστημονική αξία..., μήπως θα έπρεπε να εγκαταλειφθεί; Η απάντηση είναι ναι". Δεν αναφέρεται καθόλου η αξιολόγηση των συνεπειών μιας εγκατάλειψης του σχεδίου.

Αυτά τα γεγονότα καταδεικνύουν τις αυξανόμενες δυσκολίες της διεθνούς συνεργασίας σε διάφορους τομείς της προχωρημένης επιστήμης, της διαστημικής, της πυρηνικής σύντηξης, κλπ., που προκαλούνται από οικονομικές δυσχέρειες και αλλαγές του στρατηγικού προσανατολισμού. Μπορεί το Συμβούλιο να μας ενημερώσει για την ευρωπαϊκή θέση και για τις οικονομικές συνέπειες που θα υποστεί η Ευρωπαϊκή Υπηρεσία Διαστήματος και τα μέλη της;

Απάντηση

(15 Μαρτίου 1999)

Το Συμβούλιο δεν είναι σε θέση να απαντήσει σε αυτή την ερώτηση η οποία εμπίπτει μάλλον στην αρμοδιότητα του Ευρωπαϊκού Οργανισμού Διαστήματος (ΕΟΔ) (στον οποίο, επιπλέον, δεν μετέχουν όλα τα κράτη μέλη).

Υπενθυμίζεται ότι οι κοινοτικές δραστηριότητες έρευνας και τεχνολογικής ανάπτυξης που αφορούν το διάστημα περιορίζονται στο συντονισμό δραστηριοτήτων σε τομείς και εφαρμογές (τηλεπικοινωνίες, πλοήγηση και παρατήρηση της γής) που ωφελούνται από τη διαστημική τεχνολογία και συστήματα, εξασφαλίζοντας παράλληλα συνέργεια με τις δραστηριότητες του ΕΟΔ.

Το πέμπτο πρόγραμμα πλαίσιο έρευνας, τεχνολογικής ανάπτυξης και επίδειξης (1998-2002) δεν περιλαμβάνει αυτή καθαυτή "διαστημική" δραστηριότητα.
ΓΡΑΠΤΗ ΕΡΩΤΗΣΗ E-2899/98

υποβολή: Irini Lambraki (PSE) προς την Επιτροπή

(2 Οκτωβρίου 1998)

Θέμα: Σοβαρά προβλήματα για τους παραγωγούς εσπεριδοειδών στη Χίο

Είναι γνωστά τα ιδιαίτερα προβλήματα που αντιμετωπίζουν οι νησιωτικές περιοχές της Ε.Ε. και ειδικότερα τα νησιά του Αιγαίου. Για το λόγο αυτό άλλωστε στη Συνθήκη του ´Aμστερνταμ προβλέπεται η δημιουργία ειδικών μέτρων για την ενίσχυση των νησιωτικών περιοχών.

Ο αγροτικός τομέας βρίσκεται στο κέντρο αυτών των προβλημάτων αφού οι μικροί κλήροι σε συνδυασμό με το υψηλό κόστος μεταφοράς οδηγούν σε μη ανταγωνιστικά επίπεδα την τελική τιμή των προϊόντων.

Ο Αγροτικός Συνεταιρισμός Εσπεριδοκαλλιεργητών Χίου είναι η μεγαλύτερη οργάνωση παραγωγών στο Αιγαίο. Αντιμετωπίζει όμως τεράστια προβλήματα αφού και η ΚΟΑ εσπεριδοειδών αντιμετωπίζει ενιαία όλες τις περιοχές της Ε.Ε. αγνοώντας τις ιδιαιτερότητες των νησιωτικών περιοχών.

Η πολιτική αυτή θα οδηγήσει σε σταδιακή οριστική εγκατάλειψη της καλλιέργειας εσπεριδοειδών στη Χίο με σοβαρές συνέπειες στην κοινωνική και οικονομική ζωή του νησιού και στην ερήμωση του παραδοσιακού οικισμού του Κάμπου που βρίσκεται στο επίκεντρο αυτής της καλλιέργειας.

Ερωτάται η Επιτροπή:

- Ποιες δυνατότητες υπάρχουν, μέσα από το υφιστάμενο πλαίσιο, για την ενίσχυση αυτών των παραγωγών;

- Τι μέτρα προτίθεται να λάβει στο άμεσο μέλλον για το συγκεκριμένο πρόβλημα στα πλαίσια της νέας πολιτικής για την ενίσχυση των νησιωτικών περιοχών;

Απάντηση του κ. Fischler εξ ονόματος της Επιτροπής

(16 Νοεμβρίου 1998)

Ο κανονισμός (ΕΚ) 2019/93 του Συμβουλίου, της 19ης Ιουλίου 1993(1), για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους, προβλέπει ειδικά μέτρα στήριξης των εγχώριων προϊόντων και μέτρα παρέκκλισης στο διαρθρωτικό τομέα, για να ληφθούν υπόψη τα ειδικά κοινωνικο-οικονομικά προβλήματα που αντιμετωπίζουν οι νησιώτικες περιοχές της Κοινότητας.

Εξάλλου, η κοινή οργάνωση αγοράς νωπών οπωροκηπευτικών περιλαμβάνει πολλά μέτρα που μπορούν να εφαρμοστούν στον τομέα της παραγωγής των εσπεριδοειδών στα νησιά του Αιγαίου. Το σημαντικότερο από τα μέτρα αυτά είναι η δημιουργία, από την οργάνωση παραγωγών επιχειρησιακού ταμείου για την χρηματοδότηση επιχειρησιακού προγράμματος. Το εν λόγω ταμείο έχει την κοινοτική στήριξη και μπορεί να χρησιμοποιηθεί για την ανάληψη ενεργειών για την αντιμετώπιση των προβλημάτων που αντιμετωπίζει η οργάνωση των εν λόγω παραγωγών.

(1) ΕΕ L 184 της 27.7.1993.
ΓΡΑΠΤΗ ΕΡΩΤΗΣΗ E-3498/98

υποβολή: Bernd Lange (PSE) προς την Επιτροπή

(25 Νοεμβρίου 1998)

Θέμα: Παγγερμανική εκστρατεία για την προώθηση της πώλησης ανθέων

Η Ευρωπαϊκή Ένωση χρηματοδοτεί, σύμφωνα με τον κανονισμό αριθ. 2275/96 της 22ας Νοεμβρίου 1996(1) μέτρα στον τομέα των ζώντων φυτών και προϊόντων του ανθοκομικού εμπορίου. Με τις προς τούτο διαθέσιμες πιστώσεις ενισχύεται επίσης η παγγερμανική εκστρατεία "Λουλούδια - η ωραιότερη γλώσσα του κόσμου".

1. Πώς διασφαλίζεται ότι οι διαθέσιμες πιστώσεις χρησιμοποιούνται για την αύξηση της πώλησης ευρωπαϊκών ανθέων και συνεπώς παρεμποδίζονται περιβαλλοντικώς περιττές μεταφορές και διασφαλίζονται από κοινωνικής πλευράς θέσεις απασχόλησης στην περιφέρεια;

2. Ποιά είναι τα κριτήρια που υπάρχουν στο πλαίσιο αυτό όσον αφορά το περιεχόμενο διαφημιστικών ενεργειών; Πληροί, ως προς το περιεχόμενό του, το συνημμένο φυλλάδιο πληροφοριών αυτά τα κριτήρια;

Απάντηση του κ. Fischler εξ ονόματος της Επιτροπής

(7 Ιανουαρίου 1999)

1. Η Επιτροπή επιθυμεί να ενημερώσει το Αξιότιμο Μέλος του Κοινοβουλίου ότι ο στόχος της κοινοτικής προωθήσεως στον τομέα αυτό είναι να αυξηθεί η κατανάλωση ευρωπαϊκών ανθέων και ζώντων φυτών.

2. Σύμφωνα με το άρθρο 6 του κανονισμού (ΕΚ) 803/98 περί λεπτομερειών εφαρμογής του κανονισμού (ΕΚ) 2275/96 του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων της ανθοκομίας για το 1998(2), "ο κατάλογος των ενεργειών που αποφασίστηκαν καταρτίζεται ιδίως με βάση τη συνέπεια των προτεινόμενων στρατηγικών, την ποιότητα των προτεινόμενων ενεργειών, τις προβλεπόμενες επιπτώσεις από την υλοποίησή τους, καθώς και τις εγγυήσεις ως προς την αποτελεσματικότητα και την αντιπροσωπευτικότητα των ομάδων". Τα κράτη μέλη δίδουν προτεραιότητα στις ενέργειες που υλοποιούνται στο έδαφος περισσοτέρων κρατών μελών.

Η Επιτροπή θα απαντήσει απευθείας στο Αξιότιμο Μέλος του Κοινοβουλίου όσον αφορά το δεύτερο μέρος της δευτέρας ερωτήσεως, δεδομένου ότι μόλις έλαβε το αναφερόμενο φυλλάδιο πληροφοριών.

(1) ΕΕ L 308 της 29.11.1996, σελ. 7.

(2) ΕΕ L 115 της 17.4.1998.